
[bookmark: CaseRef210734]1/26 Vikariat som trosopplærer vår 2026

	Behandlet av
	Møtedato

	1/26






Saksorientering
Birgit Noreng sluttet som trosopplærer i Torsken 1. februar. Stillingen er ikke lyst ut, men daglig leder har vært i dialog med Randi Ropstad om arbeid med trosopplæring i den perioden Øyvind Ropstad skal være vikarprest i Torsken. Hun er allerede i gang, blant annet med legoklubb, som hun og Øyvind i sin tid startet opp i Torsken. Foreløpig avtale med Randi er at hun skal bli betalt på timebasis.
Prost Sigurd har forespurt Randi om hun kunne tenke seg å være engasjert i 6 % stilling for perioden frem til sommeren. Hun er positiv til det. Prostens forslag er at hun engasjeres i 6 % stilling fra 1.2 til 30.6.2026. Det er økonomisk dekning for dette.

Forslag til vedtak

Randi Ropstad engasjeres i 6 % stilling som trosopplærer i Torsken for perioden 1.2-30.6.2026. Daglig leder sørger for at kirkevergen ordner med en arbeidsavtale.

Møtebehandling

Vedtak 
Randi Ropstad engasjeres i 6 % stilling som trosopplærer i Torsken for perioden 1.2-30.6.2026. Daglig leder sørger for at kirkevergen ordner med en arbeidsavtale.
Enstemmig.

Saksorientering
Bakgrunn 
Senja kirkelige fellesråd har ansvar for 19 kirkebygg. Det er varierende alder på byggene, der de to eldste er fra siste halvdel av 1700-tallet. Det er et kontinuerlig behov for vedlikehold på byggene. 
Kirkevergen er i ferd med å utarbeide reviderte økonomiplaner for perioden 2027 til 2030 i to deler: 
- Kirkebygg 
- Gravplasser 
Bygningsdelen er delt inn i to planer: Den ene er for tiltak med kostnadsramme over 100.000 kr og den andre for enkelttiltak under 100.000 kr. Hver av planene har en kort beskrivelse av tiltak, et grovt overslag over kostnadene, forslag til finansiering og prioritering av tiltakene. Økonomiplanene vil revideres hvert år, og de vil gjelde for en fireårs periode. Økonomiplanene skal forankres i soknene med prioriteringsliste. Fellesrådet vedtar økonomiplanene med prioriteringer for alle kirkebygg og gravplasser på møte i april. 
Forslag til prioriteringer er satt opp på bakgrunn av følgende kriterier: 
- Fare for liv og helse 
- Fare for store skader på bygg 
- HMS-avvik 
- Mulighet for ekstern finansiering til tiltak gjennom egenfinansiering 
- Beskyttelse mot bygningsforfall 
Et tiltak kan gjerne dekke flere av kriteriene.

Forslag til vedtak

Menighetsrådet vedtar økonomiplaner med prioriteringer foreslått av daglig leder.

Møtebehandling

Vedtak 
Menighetsrådet vedtar økonomiplaner med prioriteringer foreslått av daglig leder.
Enstemmig.

Saksorientering
Statistikken for Torsken menighet i 2025 er klar og sendt til SSB. Ettersom prest Jan-Ole har sluttet, er det menighetsrådsleder og vikarprest Øyvind som har en gjennomgang av statistikken.

Forslag til vedtak

Årsstatistikk for 2025 tas til orientering.

Møtebehandling

Vedtak 
Årsstatistikk for 2025 tas til orientering.
Enstemmig.





Orienteringssaker
Ny sokneprest i Berg og Torsken 
Frank Stellmacher har takket ja til stillingen som sokneprest i Berg og Torsken. Han begynner i jobben 17. august. Frem til da er Øyvind Ropstad vikarprest i Torsken. 

Kandidater til kvensk/norskfinsk utvalg 
Det har kommet et skriv om etablering av et utvalg for å styrke kvensk/norskfinsk kirkeliv. Skrivet er vedlagt. Det antas at man ikke har noen kandidater i Torsken, så det er ikke laget sak på dette. Hvis man likevel har kandidater, kan dette formidles videre Kirkerådet via daglig leder. 

Møte med biskopen 18. mars 2026 
Biskop Stig Lægdene kommer til Finnsnes kirke onsdag 18. mars. Det er lagt opp til møter, middag og gudstjeneste. Han ønsker å ha et møte med alle menighetsrådene i Senja prosti på ettermiddagen.

Eventuelt
Oppfølging av vedtak i Torsken menighetsråd
Torsken menighetsråd ber om at vedtak fattet i menighetsrådsmøtene følges opp og det informeres om status påfølgende møter.

Underlagsdokumenter til saker i menighetsrådet
Ved behandling av saker inn til MR møter ber vi underlagsdokumenter i sakene da daglig leder ikke har møteplikt og kan informere om saksgang og hendelsesforløp.

Løpende informasjon angående Torsken kirke
Torsken MR ber om at all informasjon, fremtidige planer, befaring og liknende videreformidles til Torsken menighetsråd slik at vi kan involveres i Torsken kirke.
Torsken MR som juridisk eier og tilstedeværende på plassen ber om at dette tas til orientering.

Varmepumpe og panelovner i Gryllefjord kirke
Det ble fattet vedtak i MR møte 06.02.2024 ang. kjøp av ny varmepumpe og nye panelovner til Gryllefjord kirke, dette er ikke effektuert enda.
Christel Eide innhenter i første omgang tilbud på nye panelovner og oversender dette for behandling.
Vi avventer tilbud på varmepumpe frem til vedtak ang. kirkebygg er ferdig behandlet i Senja kommunestyret.

